Rikunarita-ORG/Wikinium huggingface dataset:
# Linus Torvalds

Linusas Torvaldsas
**Linusas Benediktas Torvaldsas** (*Linus Benedict Torvalds*; g. 1969 m. gruodžio 28 d. Helsinkyje, Suomija) – Linux branduolio kūrėjas ir ligšiolinis koordinatorius.

## Biografija

Torvaldsas išgarsėjo 1991 m. būdamas 21-erių metų amžiaus, kai dar būdamas Helsinkio universiteto informatikos studentas, nusivylė savo pirmojo personalinio kompiuterio operacine sistema MS-DOS ir sukūrė personaliniam kompiuteriui skirtą UNIX klasės operacinės sistemos branduolį C kalba – Linux.

1996 m. liepos 9 d. išplatino Linux branduolį 2.0.

## Šeima

Linuso Torvaldso tėvai yra Suomijos švedai. L. Torvaldsas vedęs, turi tris dukteris (gimusios 1996, 1998, 2000 m.). Žmona – šešis kartus Suomijos karatė čempionė Tove Torvalds. Šiuo metu gyvena JAV.

## Apdovanojimai

* 1997: Nokia Foundation Award
* 1997: **Lifetime Achievement Award** (nepainioti su Lifetime Achievement Award - **NARAS** muzikiniu apdovanojimu), Uniforum, žiūrėti Uniforum spaudos pranešimai **(**angl.**) 1999: Stockholmo u. garbės daktaras (h. c.), žiūrėti
* 1999: žurnalo PC Magazin (VFR) Metų žmogus, žiūrėti
* 2000: Reader's Digest 2000 metų Europietis, žiūrėti
* 2001: Takeda apdovanojimas (kartu su Richard Stallman bei Sakamura), žiūrėti **(**vok.**)**, **(**angl.**) 2004: Economist-Award

## Nuorodos

Vikicitatos
# Mars programa

*Mars 2*
**Mars programa** – SSRS vykdyta nepilotuojamų erdvėlaivių programa, skirta Marso tyrimams. Programa pradėta 1962, pratęsta 1971 ir baigta 1974 m.

Programai „Mars“ priklausė šie aparatai:

* Mars 1,
* Mars 2,
* Mars 3,
* Mars 4,
* Mars 5,
* Mars 6,
* Mars 7.

Dauguma erdvėlaivių buvo dirbtiniai palydovai, tačiau „Mars 6“ ir „Mars 7“ buvo nusileidimo aparatai, kurie nesėkmingai atliko savo misiją.

## Taip pat skaitykite

* Mars 96
* Fobos programa
# Hermann von Helmholtz

| Hermann von Helmholtz |
| --- |
|  |
| Gimė | 1821 m. rugpjūčio 31 d. Potsdamas, Prūsijos karalystė |
| Mirė | 1894 m. rugsėjo 8 d. (73 metai) Berlynas, Vokietijos imperija |
| Sutuoktinis (-ė) | Anna von Mohl |
| Vaikai | 3 |
|  |
| Veikla | įvairiapusis mokslininkas |
| Pareigos | profesorius |
|  |
| Alma mater | Frydricho Vilhelmo medicinos institutas |
| Parašas |
|  |

**Hermanas Liudvigas Ferdinandas fon Helmholcas** (vok. *Hermann Ludwig Ferdinand von Helmholtz*, 1821 m. rugpjūčio 31 d. – 1894 m. rugsėjo 8 d.) – vokiečių fizikas, gydytojas, fiziologas, psichologas, akustikas.

Prūsijos mokslų akademijos narys (1871 m.; nuo 1857 m. narys korespondentas), Londono karališkosios draugijos užsienio narys (1860 m.), Peterburgo mokslų akademijos užsienio narys korespondentas (1868 m.).

## Biografija

1843 m. Berlyne baigė Frydricho Vilhelmo medicinos institutą. Dirbo fiziologijos profesoriumi: 1849–1855 m. Karaliaučiaus, 1855–1858 m. Bonos, 1858–1871 m. Heidelbergo universitete. 1871–1888 m. Berlyno universitete ėjo fizikos profesoriaus pareigas, o 1888–1894 m. buvo Fizikos ir technikos instituto Berlyne direktoriumi.

H. fon Helmholcas atliko elektrodinamikos, optikos, šilumos, akustikos ir hidrodinamikos mokslinius tyrimus. Jis yra vienas iš energijos tvermės dėsnio atradėjų: 1847 m. darbe „Apie jėgos tvermę“ („Über die Erhaltung der Kraft“) šį dėsnį suformulavo, matematiškai pagrindė ir akcentavo jo visuotinumą, nes energijos tvermės dėsnis galioja mechaniniams, šiluminiams, elektriniams, fiziologiniams procesams. Į termodinamiką įvedė laisvosios ir surištosios energijos sąvokas. Praplėtė šviesos anomaliosios dispersijos teoriją. H. fon Helmholcas 1869 m. atrado virpesių kontūrą. 1881 m. išsakė teiginius dėl elektros diskrečios sandaros. Jis reikšmingai prisidėjo prie fiziologinės akustikos plėtotės – atrado kombinacinius tonus, analizavo garso bangų poveikį ausiai, H. fon Helmholcas yra girdos rezonansinės teorijos autorius. Atliko regos fiziologijos darbų (iškėlė ir pagrindė akies akomodacijos teoriją, išvystė spalvų suvokimo teoriją).

Jis sukūrė fiziologinių tyrimų metodų bei išrado matavimo prietaisų (Helmholco rezonatorių, miografą, oftalmoskopą, oftalmometrą). Pirmasis 1850 m. išmatavo nervinio impulso sklidimo greitį, nustatė refleksų latentinį periodą. Taikydamas mechaninio panašumo principą, paaiškino oro sūkurių, audrų, jūros bangų susidarymą.

1881 m. apdovanotas Prancūzijos Garbės legiono ordinu. Jo vardu pavadintas asteroidas nr. 11 573, taip pat krateriai Mėnulyje ir Marse.

## Bibliografija

* H. fon Helmholco bibliografija

## Išnašos
# Larry Sanger

| Larry Sanger |
| --- |
|  |
| Larry Sanger, 2006 m. |
| Gimė | 1968 m. liepos 16 d. Belviu, Vašingtonas, JAV |
|  |
| Veikla | amerikiečių filosofas |
|  |
|  **Vikiteka** | Larry Sanger |

**Lawrence „Larry“ Mark Sanger** (g. 1968 m. liepos 16 d. Belviu, Vašingtonas, JAV) – amerikiečių filosofas. Kartu su verslininku Jimmy Wales įkūrė laisvąją enciklopediją Wikipedia, 2000–2002 m. Nupedijos vyr. redaktorius.

## Biografija

Užaugo Ankoridže (Aliaska). 1991 m. Reed College baigė filosofijos studijas, bakalauras (B. A.). 2000 m. – Doctor of Philosophy (Ph. D.) (Ohajo valstijos universitetas).

## Nuorodos

* Sanger asmeninis tinklalapis (anglų k.)
* Citizendium enciklopedija